
GRADUERING FOR DANSERE I HEDENS SQUAREDANSERE                              
lørdag d 30. April 
Firmaidræt på Industrivej 36      kl 12
Tak fordi I vil hjælpe os med at gennemføre gradueringsarrangementet.
I bedes møde op i Ikast Firmaidræt`s lokaler på Industrivej 36 kl. 12.00.
Gradueringsudvalgets medlemmer vil være på stedet fra kl. 11.30
Jeg vedlægger informationsmateriale om arrangementet med beskrivelse af de arbejdsopgaver, som I skal hjælpe med.
Programmet for gradueringen vil blive gennemgået, når vi mødes på stedet, og fordeling af arbejdsopgaver m.m. bliver koordineret.
Hvis I har spørgsmål, er I meget velkommen til at kontakte en af os.
Husk:
· Overdommer: Klædt i mørkt tøj.
· Dommere: Skal være højtideligt påklædt, gerne i mørkt tøj og gerne sko der kan larme (distraherer).
· Hjælpedansere: Tager et tørklæde med.
Venlig hilsen
Gradueringsudvalget
v/Trine, Niels og Anna



Program for gradueringen:
1. START OG MODTAGELSE I DØREN
2. VENTERUM
3. INDSKRIVNING VED KONTROLDBORDENE
4. VELKOMST OG DANSEPRØVE
5. SKRIFTLIG PRØVE
6. UDDELING AF DIPLOM
7. LYSCEREMONI
8. AFLÆGGELSE AF SQUAREDANCEEDEN
9. AFSLUTNING

Callere, dommere og hjælpere:
	Caller:
	Mads


	Underviser:
	Oda

	Overdommer:
	Elsebeth

	Dommere:
	Trine, Joen Pauli, Daniel, Henriette K

	Hjælpedansere:

	Bjarne, Lars, Knud, Svend Erik, Ruth, Henriette D, Anne Marie, Erik, Lene

	Handyfolks:

	Aase, Minna, Karin, Eva, Erna, Linna, Charlotte og Lærke


	Overblik / backup:

	Niels, Trine




[bookmark: bookmark4]Til alle hjælpere/vejledere og dommere:

· Det er sjovest, når alle er aktive under arrangementet. I kan gøre meget for at øge stemningen under dansene, og ikke mindst under den skriftlige prøve.
· Som hjælpere er det jeres vigtigste opgave under gradueringen, at sørge for at alle har det sjovt og dejligt.


· I skal være opmærksomme på, hvordan de enkelte dansere reagerer. Hvem I skal give en krammer og hvem I kan stresse lidt.
 (
Gradueringsprotokol - HEDENS SQUAREDANSERE 
)
 (
Gradueringsprotokol - HEDENS SQUAREDANSERE – maj 2015
)
[bookmark: bookmark8]Program for gradueringen:
[bookmark: bookmark10]START OG MODTAGELSE I DØREN
Ansvarlig: Overdommer
Formanden indleder arrangementet med at opfordre tilskuerne til alle at være med til at skabe en god graduering for vores nye medlemmer og beder tilskuerne om, at sidde på god afstand af dommerbordene så graduanterne ikke føler sig (for meget) udstillet.
Overdommeren går til indgangen og tager imod graduanterne når de kommer og handyfolks viser dem til ventelokalet evt. med bind for øjnene.
[bookmark: bookmark12]VENTERUM
Ansvarlig: Handyfolks
To handyfolks tager imod i venterummet og giver danserne besked på at vente indtil de bliver kaldt ind til kontrol. Hvis granduanten er nervøs skal I berolige. Hvis dette ikke er tilfældet så sørg for, at de bliver det "lidt". I skal være seriøse, men med humor.
Begge handyfolks bliver i venterummet indtil den sidste graduant hentes.
Andre handyfolks henter graduanterne og viser vej ind til kontrolbordet
[bookmark: bookmark14]INDSKRIVNING VED KONTROLBORDENE
Ansvarlig: Dommere
Dommernes opgave ved kontrolbordet:
HUSK: I med Jeres kommentarer, bemærkninger og handlemåde lægger I tonen for resten af dagen. Der må maks. bruges 3 min. på hver graduant.
Dommerne beder handyfolks om at hente en graduant i venterummet og fører graduanten ind til kontrolbordet
Dommernes opgave:
· Skriv navn på kontrolsedlen.
· Kontrollér at graduanten har alt med, som er skrevet i indkaldelsen og indfør eventuelle bemærkninger i den enkeltes protokol, - Skotøjsæsken med låg, blyant, plasticpose med klæder, håndklæde, ballon og snoren, der skal kontrolleres for korrekt længde m.m.
· Send gerne graduanten tilbage for at hente lagkagen eller glemte sager eller ordne noget (hvis de ikke er alt for nervøse).
· I øvrigt tages stikprøver af, hvad I kan komme på under hensyntagen til hvad graduanten har medbragt.
· Hvis graduanten er nervøs skal I berolige. Hvis dette ikke er tilfældet så sørg for, at de bliver det "lidt". I skal være seriøse, men med humor.
· Spil rollen, som alvorlig, ambitiøs kontrollant
· Notere anmærkninger ned - gerne sjove og husk de positive.
· Check danserens nummer i protokollen
· Udlevér det rigtige rygnummer til danseren, og orientér danseren om at gå til squaren og huske en stol.
· Overdommeren har retten til at afgøre tvister, der måtte opstå.

Hjælpedanserne kaldes til dommerbordet og hjælper med at sætte rygnumrene på.
Graduanterne skal gerne selv kunne finde frem til de rigtige pladser i squaren.
Hjælperdanserne skal berolige, dem der er nervøse samt hjælpe, hvis nødvendigt, men gerne udsætte de alt for afslappede for en lille smule stress.
Handyfolks bærer lagkagerne ud i køkkenet og udpeger de 2 største lagkager til lagkagedansen.
Når danseprøverne starter skifter handyfolks skilte:
Skiltet ”Kontrolbord” tages ned og skiltet "Dommerbord" sættes op.
[bookmark: bookmark16]
VELKOMST OG DANSEPRØVE
Ansvarlig: Overdommer
Calleren styrer danseaktiviteterne. 
· Vedkommende kalder til orden og giver besked om at square op.

Hjælpedanserne går frem til squaren og fjerner stolene og stiller op i deres square. 
Overdommeren byder højtideligt velkommen i salen og fortæller højtideligt om, hvad der nu skal foregå samt gennemgår reglerne for danseprøven.
Dommernes opgave under danseprøven:
· Kontrollere, at danserne stiller op i den rigtige square og på den rigtige plads i squaren
· Med et stramt ansigtsudtryk, at gå rundt og notere, hvor gode danserne er. Huske at give et knus eller sige noget andet positivt, hvis nogen virker for nervøse.
· Notere flittigt i protokollen. Gerne humoristisk om godt samarbejde og hjælpsomhed. - Danserne får udleveret protokollen bagefter.
· Uromager: En dommer går rundt med tommestok / målebånd og måler skridtlængder m.m.
Hjælpedansernes opgave under danseprøven:
· Hjælp til under danseprøverne
· Sørg for at alle bliver i sin egen square
· Læg mærke til danserne. Hvis de er nervøse, så giv dem et knus.
· Eventuelle problemer så kontakt overdommer eller dommerbordet.


PRAKTISK PRØVE
Ansvarlig: Caller
1. [bookmark: bookmark18]Opvarmning
Singingcall
2. [bookmark: bookmark20]Singingcall - Balloner
Calleren giver besked til Headman nummer 1 om at hente en ballon og puste den op. Ballonen skal holdes i luften under dansen. Springer ballonen, skal der hentes en ny.
3. Singingcall, hvor to skiftes ud med Torben Swingben og Børge Stivben 
Handyfolks henter disse 2 ”graduanter”.
4. [bookmark: bookmark22]Singingcall med skotøjsæsker
Danserne henter deres skotøjsæsker og tager dem på fødderne.
5. [bookmark: bookmark24]Hashcall - dans med lagkage
Calleren giver danserne besked om at hente deres tørklæder, og bagefter tage deres støvler/sko og strømper af.
Handyfolks henter og placerer en lagkage i midten af squaren.
Danserne skal se dette inden de binder tørklædet for øjnene.
Dommerne kontrollerer, at alle danserne også hjælpedanserne har bundet deres tørklæder korrekt, og at ingen kan se. Dette foretages med en læseprøve. - Skilt med teksten: Forsiden "Hvis du kan læse dette har du bestået". Bagsiden: "Snyd".
[bookmark: bookmark26]Herefter skifter handyfolks lydsløst lagkagerne ud med et fad med flødeskum og hjælpedanserene tager stille deres tørklæder af. Hjælpedanseren må gerne lede danserne hen over "lagkagen", så de tror de træder på den


SKRIFTLIG PRØVE
Ansvarlig: Overdommer
· Dommerne fordeler graduanterne på stole på gulvet i salen så de ikke kan genere hinanden, eller se hos hinanden. Ved stolen lægges skriveunderlag og kuglepenne. Overdommeren orienterer nu graduanterne om reglerne for den skriftlige prøve. Overdommeren gør opmærksom på, at prøven først må vendes, når man får tilladelse, og opfordrer til at graduanterne starter med at gennemlæse alle spørgsmålene før man går i gang med besvarelsen.

· Herudover fortæller han, at der er afsat 12 min. til opgaven.

· Graduanter, som ikke kan engelsk, bliver oplyst om, at de kan få en personlig hjælper.

· Dommerne uddeler prøverne med bagsiden op.

· Overdommeren sætter prøven i gang.

· Dommerne sørger for at æggeuret (mobil) sættes til 6 min og styrer tiden og går herefter rundt og stresser danserne lidt - husk kun dem der kan klare det. "Hjælp" gerne ved direkte spørgsmål.

· Efter 3 min. oplyser dommerne, at halvdelen af tiden er gået.

· Efter 6 min. ringer æggeuret. Prøvetiden er gået og prøverne samles ind af dommerne og går over til dommerbordet for at votere og for at gennemgå besvarelserne.

· Calleren gør nu opmærksom på, at det er nu, at dommerne er modtagelige for bestikkelse. Ved modtagelse af bestikkelse skal dommerne huske at notere i protokollen.
[bookmark: bookmark28]

UDDELING AF DIPLOM
Ansvarlig: Overdommer
Når resultatet er klar, kalder Overdommeren til ro og han bekendtgør med højtidelig stemmeføring resultatet af gradueringen, at alle har bestået med undtagelse af 2 dansere. (Men disse 2 - Torben Swingben og Børge Stivben må ikke nævnes endnu). Der er tale om 2 dansere ville ikke samarbejde, var meget stive og ville ikke smile o.s.v.
Underviseren foretager herefter diplomoverrækkelsen.
Graduanterne kaldes frem en efter en for at modtage deres diplomer. De to, som ikke klarede prøverne, og som derfor ikke bliver gradueret er: Torben Swingben og Børge Stivben (navnene på disse 2 læses op, som 4. og 3. sidst).
Formanden uddeler navneskiltet umiddelbart efter.

LYSCEREMONI
Ansvarlig: Underviseren 
Underviseren sætter de 4 lys frem og lighteren/tændstikker lægges ved lys 1
Underviseren samler de ny-graduerede dansere i en kreds og alle andre tilstedeværende i en stor halvcirkel udenom.

Underviseren henvender sig til de ny-graduerede dansere og læser:

”I er nu blevet gradueret og er hermed blevet en del af den store square dance familie med grene ud over hele Danmark og hele verden.
De 2 sammensatte firkanter, som I sikkert har set, er et symbol for squaredance. Tag nu din squaredanceven, som står ved din side i hånden, og så vil vi sammen tænde de 4 squaredance lys.”
Underviseren kalder de dansere frem, som skal tænde de 4 lys efterhånden som ceremonien skrider frem.

”Lærdommens Lys
Igennem længere tid har I sammen med jeres dansevenner slidt jer igennem de første dansebegreber, og I kan sikkert endnu huske, hvor svært det var, når nye begreber skulle læres, og hvor svært det er at komme igennem begreberne op imod de 80 gange før det begynder at gå lidt lettere.
Fortsæt med også fremover, at være åbne overfor det at lære nyt. ”
…………….kaldes frem for at tænde Lærdommens lys


”Tålmodighedens og forståelsens lys
Tålmodighed er guld værd, når vi skal lære nye begreber, Vi lærer ikke alle lige hurtigt. Men vi arbejder alle hårdt for at nå igennem. Vi kan alle lave en fejl, og det skal vi ikke være nervøse for. Tag det med et smil, og hjælp til med at gøre dit bedste for at få dansen til at fungere igen.
Tålmodighed er vigtig overfor såvel dig selv, som overfor andre.”
……………….kaldes frem for at tænde Tålmodighedens og forståelsens lys


”Venskabets lys
Vi er nu nået til det 3 hjørne i vores lys-square. Som også er et vigtigt element i det at danse squaredance.
Tænk tilbage på den første aften, hvor I kom til squaredance. Man kender måske ingen af de andre dansere. Men hurtigt opdager du, at du er omgivet af venner, og det vil I altid være ligegyldigt, hvor i verden I danser.
Venskabers lys vil blive det klareste og mest lysende i Jeres squaredance liv.
Det siges, at squaredans kan sammenlignes med en mur. Du og dine squaredansevenner er stenene, og dansen er det, som holder muren sammen. Squaredans er venskab tilsat musik.
Det er mottoet for alle squaredansere verden rundt.”
……………….kaldes frem for at tænde Venskabets lys



”Glædens lys
Vi er nu nået til det 4. og sidste hjørne i squaredancens lysceremoni.
Glæde findes overalt, hvor der er squaredancere og glæden er en stor del af den tilfredsstillelse det giver at danse squaredance.
Glæden er som en blomst, den skal plejes kærligt, og den vokser bedst, når det sjove deles med venner.
I har måske, imens I har arbejdet med at lære Mainstream-begreberne, følt at en af de bedste gaver squaredancen har givet netop er glæde.
Det er sjovt, skægt, fornøjeligt eller morsomt, hvilket ord du vil bruge kommer helt an på dig selv, dine følelser og dit humør.
Hjælp derfor altid hinanden med at holde glædens lys klart og skinnende, når I danser squaredance og når I mødes fordi I danser squaredance. ”
…………………kaldes frem for at tænde Glædens lys


”Disse 4 lys's symboler har vi allerede oplevet hos Jer. Pas på dem og tag dem med jer, når I fremover skal danse.
Men husk, at den oplevelse I har fået i dag aldrig må gives videre til ikke-graduerede dansere.”


AFLÆGGELSE AF SQUAREDANCE-EDEN
Ansvarlig: Underviseren
Underviseren giver graduanterne besked om at hente plasticposen med tøj og håndklæde, derefter stille op på række med ansigtet mod ham. Posen skal ligge foran fødderne og håndklædet foran posen. Graduanterne skal lægge sig på knæ på posen med panden på håndklædet.
I denne stilling gentager graduanterne, linie for linie, Eden efter Underviseren:

”AT JEG KAN DANSE I FIRKANT STIL
ALT FRA SWING TIL FERRIS WHEEL
DET HAR JEG VIST JER ALLE
NU KAN JEG SQUAREDANSER MIG KALDE
SOM TAK FOR ALLE DE KUNDSKABER JEG HAR FÅET
SKAL JEG STØTTE MIN KLUB HAR JEG FORSTÅET
MIN INSTRUKTØR SKAL JEG ALTID GLÆDE OG LYDE
SELVOM DET SOMMETIDER KAN BETYDE
AT JEG FOR AT HENDE ELLER HAM FORNØJE
MÅ LIGGE MED ENDEN OP I DET HØJE
[bookmark: bookmark30]YELLOW ROCK!!!!”

AFSLUTNING
[bookmark: bookmark34]Ansvarlig: Formanden
”Held og lykke fremover til de ny-graduerede dansere, håber, at I får megen glæde
af at danse squaredance fremover.
Tak for hjælpen til caller, dommere m.fl.
- Så nu er I sikkert også parate til vores afslutningsfest.
Men først skal vi hygge os med kaffe og lagkager.
Så bliver der squaredans for alle indtil festmiddagen.
Efter spisningen bliver der selskabsdans”

